06/03/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 3 de marzo de 2020, da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello de A Laracha (expediente-e.: IN407A 2019/220-1)

Resolución do 3 de marzo do 2020 da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello de A Laracha (expediente-e.: IN407A 2019/220-1) Expediente-e.: IN407A 2019/220-1. Promotora: Hidroeléctrica de Laracha, S. L. Denominación da instalación: reforma da LMT, CT e RBT Xesteira-Lendo, no lugar de Xesteira-parroquia de San Xiao de Lendo. Concello: A Laracha. FEITOS 1. O 12 de novembro de 2019, a empresa promotora solicitou a autorización administrativa previa e a autorización administrativa de construción do proxecto de execución da dita instalación de distribución eléctrica.2. O proxecto non se someteu ao trámite de información pública, segundo o artigo 38 da Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 3. Solicitouse o preceptivo informe ás distintas administracións, organismos ou, de ser o caso, empresas de servizo público ou de servizos de interese xeral afectadas. A empresa promotora manifestou a súa conformidade co condicionado establecido por Augas de Galicia-Zona Hidrográfica Galicia Norte. A día de hoxe, non consta no expediente resposta do organismo afectado, isto é, o Concello da Laracha, á solicitude nin á reiteración do condicionado solicitado.4. Os servizos técnicos da Xefatura Territorial emitiron informe favorable sobre a dita solicitude. CONSIDERACIÓNS LEGAIS E TÉCNICAS 1. A Lei 24/2013, do 26 de decembro, do sector eléctrico.2. O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica.3. O Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09.4. O Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23.5. O Real decreto 842/2002, do 2 de agosto, polo que se aproba o Regulamento electrotécnico para baixa tensión.6. A Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 7. As características técnicas da instalación son as seguintes:  LMTS a 20 kV (15 kV servizo) de 844 m, condutor tipo RHZ1-12/20 kV 3 (1x150 Al) coa orixe no PA/S proxectado no apoio núm.54 proxectado de tipo C-14/2000, en substitución do existente na LMT Xesteira-Lendo (expediente: 51.448) e remate no apoio núm.57 proxectado de tipo C-14/2000 que substitúe ao existente da mesma liña logo de facer entrada e saída no centro de transformación proxectado. Desmontaxe dun treito da LMTA Xesteira-Lendo (expediente: 51.448) en condutor LA-30, cunha lonxitude de 376 m. así coma de dous apoios de formigón sobre os que está tendido o treito de liña a desmontar. Os condutores existentes nus de tipo LA-30 da LMT Xesteira-Lendo (expediente: 51.448) retensaranse sobre os apoios núms.54 e 57 proxectados, ámbolos dous de tipo C-14/2000 que substituirán aos existentes de formigón e que farán as funcións de remate de liña. Nestes apoios instalaranse PA/S e seccionadores SXS.  Novo CT. Xesteira compacto prefabricado cunha potencia de 50 kVA, unha relación de transformación de 20.000/400-230 V e configuración 2L+1P. Desmontaxe do CT existente Xesteira (expediente: 51.448) de tipo intemperie sobre apoio de formigón, con transformador de 50 kVA así como da LMTA que o alimenta en condutor un de tipo LA-30, sendo a lonxitude da liña a retirar de 17 metros. O orzamento da instalación, segundo o proxecto, é de 138.199,55 €. 8. No expediente consta un informe favorable dos servizos técnicos desta Xefatura Territorial. De acordo con todo o indicado, RESOLVO: 1. Conceder a autorización administrativa previa e a autorización administrativa de construción á dita instalación de distribución eléctrica.2. A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3. Para a posta en funcionamento da instalación autorizada, deberá achegar ante esta Xefatura Territorial unha solicitude coa cal xuntará a seguinte documentación:  As declaracións de conformidade relativas ao material ou equipamento, e as certificacións ou homologacións, se procede.  Un certificado do/a director/a da montaxe en que se garantirá o cumprimento das especificacións do proxecto e prescricións complementarias, se as houber, así como das regulamentacións e normas oportunas na montaxe da instalación e posta a punto.4. Esta aprobación outórgase sen prexuízo doutras que sexan de aplicación segundo a lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderase interpor recurso de alzada ante o conselleiro de Economía, Emprego e Industria, no prazo dun mes, contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere pertinente. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 3 de marzo do 2020. Isidoro Martínez Arca Xefe territorial da Coruña